Diari Oficial de la Generalitat Valenciana


Sumari del DOGV 4061, del 09-08-2001 (2001/8076)

ORDRE de 3 d'agost de 2001, de la Conselleria d'Indústria i Comerç, per la qual s'amplien els crèdits màxims que han de finançar les ajudes a la modernització de les pimes comercials per a l'exercici 2001.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4061

Data del DOGV
:   09-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8076


Data del document
:   03-08-2001

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * comerç interior
    * distribuïdor comercial
    * ajuda pública
    * suport econòmic
    * petita i mitjana empresa
    * ajuda a les empreses
    * modernització de l'empresa
    * distribució comercial

ORDRE de 3 d'agost de 2001, de la Conselleria d'Indústria i Comerç, per la qual s'amplien els crèdits màxims que han de finançar les ajudes a la modernització de les pimes comercials per a l'exercici 2001. [2001/X8076]
  
Amb data 28 de desembre de 2000 es va publicar al Diari Oficial de la Generalitat Valenciana, l'Ordre de 21 de desembre de 2000 de la Conselleria d'Indústria i Comerç per la qual es regulen les ajudes en matèria de modernització de les pimes comercials per a l'exercici 2001.
  
Després de la publicació de la Llei de Pressupostos de la Generalitat Valenciana per a l'exercici 2001 (DOGV de 29 de desembre de 2000) i d'acord amb el que estableix l'article 47.11 del Decret Legislatiu de 26 de juny de 1991, del Consell de la Generalitat Valenciana, per la qual s'aprova el text refós de la Llei d'Hisenda Pública, per l'ordre de 13 de juny del 2001 de la Conselleria d'Indústria i Comerç, es publiquen les línies pressupostàries i es determinen els crèdits màxims que financen les ajudes corresponents per a l'exercici 2001.
  
Com que hi ha crèdit pressupostari disponible, per aquesta ordre es dóna publicitat a l'ampliació de la dotació pressupostària destinada a la concessió de les ajudes regulades per l'Ordre de 21 de desembre de 2000 de la Conselleria d'Indústria i Comerç, per la qual es regulen les ajudes en matèria de modernització de les pimes comercials.
  
En virtut d'això i de conformitat amb el que disposa la disposició addicional primera de l'Ordre de 21 de desembre de 2000 de la Conselleria d'Indústria i Comerç.
  
ORDENE
  
Article 1
  
Per a l'exercici 2001 i de conformitat amb el que disposa la Llei 12/2000, de 28 de desembre, de Pressupostos de la Generalitat per a l'exercici 2001, les ajudes establides en l'Ordre de la Conselleria d'Indústria i Comerç de 21 de desembre del 2000, en matèria de modernització de les pimes comercials, es finançaran a càrrec de la secció, programa, línies i imports globals màxims que s'indiquen a continuació:
  
Secció 11. Programa 622.10 Ordenació i Promoció Comercial.
  
Capítol VII
  
- Línia T309100: 542.444.653 PTA
  
Significa una ampliació de 645.925.890 de pessetes respecte a la dotació anterior. L'ampliació es destinarà a sol·licituds presentades dins del termini establit en l'ordre de convocatòria que no van poder ser ateses amb els crèdits inicialment assignats.
  
Article 2
  
Aquesta ordre entrarà en vigor el dia d'avui, sens perjudici de la posterior publicació en el Diari Oficial de la Generalitat Valenciana.
  
València, 3 d'agost de 2001
  
El conseller d'Indústria i Comerç,